
Návrh uznesenia
k Trnavskému jarmoku 2026
Mestské zastupiteľstvo mesta Trnava po prerokovaní:
Schvaľuje
a) Termín konania akcie Trnavský jarmok 2026 v dňoch 10.09. – 13.09.2026, štvrtok – nedeľa.
b) Organizačné zabezpečenie akcie Trnavský jarmok 2026.
c) Všeobecná zásady na organizáciu akcie Trnavský jarmok 2026.
d) Podmienky predaja počas konania akcie Trnavský jarmok 2026.
e) Organizáciu dopravy počas konania akci Trnavský jarmok 2026.
f) Cenník úhrad za účasť na akcii Trnavský jarmok 2026.
g) Riaditeľa organizačnej skupiny akcie Trnavský jarmok 2026: vedúca odboru komunálnych služieb.
h) Výpožičku hnuteľného majetku mesta Trnava, ktorý bude použitý pri organizovaní akcie Trnavský jarmok 2026.
Ukladá
Riaditeľovi organizačnej skupiny Trnavský jarmok 2026
a) Zabezpečiť organizovanie akcie Trnavský jarmok 2026 v zmysle schváleného uznesenia a príslušných VZN.
Termín: v zmysle schváleného uznesenia
b) Menovať organizačnú skupinu na zabezpečenie akcie Trnavský jarmok 2026.
Termín: marec 2026
Berie na vedomie
a) Zmenu názvu akcie na Trnavský jarmok.
b) Rozpočet akcie.
Poveruje 
Riaditeľa akcie Trnavský jarmok 2026 schválením prípadných zmien v súvislosti s plynulým zabezpečením akcie Trnavský jarmok 2026. 

Dôvodová správa
Materiál predkladaný v súlade so Všeobecne záväzným nariadením č. 525 o podmienkach predaja výrobkov a poskytovania služieb na trhovom mieste – Trnavský jarmok čl. 13 ods. 1: Organizačné zabezpečenie akcie Trnavský jarmok v centrálnej mestskej zóne mesta Trnava je schvaľované na rokovaní Mestského zastupiteľstva Mesta Trnava v príslušnom kalendárnom roku konania príležitostného trhu.


A. Organizačné zabezpečenie akcie Trnavský jarmok 2026
Termín konania akcie v dňoch 10.09.2026 – 13.09.2026 (štvrtok – nedeľa)
Akcia bude organizovaná ako prezentácia tradičných ľudových remesiel, na ktorej sa zúčastnia predovšetkým ľudoví regionálni remeselníci, ktorí oživia zabudnuté umenia, techniky a technológie výroby a dokážu ich návštevníkom predviesť.
Uprednostnení budú tí remeselníci, ktorí prídu na všetky dni konania akcie a majú vlastnú remeselnú výrobu, budú predvádzať ukážky remesla, výhodou je oblečený kroj. Dôraz bude kladený na oblečenie a obuv, vzhľad stánku a predvádzanie diela.
V lokalite jarmočniska nebudú umiestňovaní komerční predajcovia so spotrebným tovarom, ako sú najmä: odevy, obuv, nábytok, bytové doplnky, spotrebná elektronika, priemyselný tovar. O výnimkách môže rozhodnúť riaditeľ akcie.
Konečné rozhodnutie o výbere sortimentu prináleží organizátorovi akcie.
Lokalita konania akcie
Paulínska, Dolnopotočná, Trojičné námestie, Hviezdoslavova, Hlavná, Trhová, Radlinského, Divadelná, časť Vajanského v úseku od Hlavnej ulice, Štefánikova, Vajanského (parkovisko pri Katastrálnom úrade), Radlinského (parkovisko pri Bernolákovej bráne), Park Antona Bernoláka, Námestie SNP, Ružový park, Ulica Strelecká.
Mesto Trnava objedná u dodávateľa zabezpečenie dobových stánkov pre remeselníkov, ktorí budú umiestnení na Hlavnej ulici. Súčasťou dodávky stánkov bude aj dodávka lavice a stola do stánku a stráženie stánkov mimo času predaja.
Zmeny oproti ostatným ročníkom nastávajú v nasledovných lokalitách:
· Ulica Dolné bašty - nebude zaradená do lokality konania jarmoku z dôvodu prebiehajúcej výstavby Orolská záhrada,
· na parkovisku na Ulici Vajanského pri „katastri“ – ruší sa občerstvovacie centrum a lokalita bude určená na umiestnenie a prevádzkovanie kolotočov,
· na parkovisku pri Bernolákovej bráne bude opäť zriadené občerstvovacie centrum,
· na Streleckej ulici budú umiestnení predajcovia,
· v časti Námestia SNP popri Barbakane budú umiestnení predajcovia.
Občerstvovacie centrá
budú umiestnené na parkovisku na ulici Radlinského pri Bernolákovej bráne a na Trhovej ulici na parkovisku pred mestským úradom. K stánkom budú umiestnené párty stany na prekrytie sedenia, stoly a lavice, na Trhovej ulici stoly, stoličky a slnečníky. Pri občerstvovacích centrách bude zabezpečený aj triedený zber odpadu prostredníctvom nádob na papier, plast, sklo a kuchynský odpad.
Kolotoče
 budú umiestnené na verejnom priestranstve na Dolnopotočnej ulici (parkovisko) a na parkovisku na ulici Vajanského pri katastri.
Lokalita čistenia
Paulínska, Dolnopotočná, Trojičné námestie, Hviezdoslavova, Hlavná, Trhová, Radlinského, Divadelná, časť Vajanského v úseku od Hlavnej ulice, Štefánikova, Vajanského (parkovisko pri Katastrálnom úrade), Radlinského (parkovisko pri Bernolákovej bráne), Park Antona Bernoláka, Námestie SNP, Ružový park, Ulica Strelecká. 
Kultúrny program
akcia Trnavský jarmok 2026 bude oficiálne zahájená historickým sprievodom v centre mesta. Koncerty na Trojičnom námestí sa budú konať v dňoch piatok, sobota a nedeľa od poobedňajších hodín do večera. Zároveň bude prebiehať aj podujatie Stredovek pod hradbami počas soboty a nedele, podujatie Ľudová Veselica počas štvrtku, piatku, soboty a nedele. Podujatie Rozprávkový svet počas soboty a nedele.
Projekt „Stredovek pod hradbami“ – sobota a nedeľa
Projekt bude organizačne zabezpečovať Zaži v Trnave – mestské kultúrne stredisko v spolupráci s dodávateľom Agentúra HECTOR, s.r.o. Trnava (ďalej len Agentúra HECTOR). Zaži v Trnave a Agentúra HECTOR si všetky náležitosti spolupráce zadefinujú zmluvne.
Stredovek pod hradbami je už niekoľko rokov neoddeliteľnou súčasťou akcie Trnavský jarmok a je zároveň jedným z najväčších podujatí venujúcich sa rekonštrukcii dobového života vo všetkých jeho podobách na Slovensku.
Projekt v Parku Antona Bernoláka organizačne a technicky zabezpečuje Agentúra HECTOR.
Približne 200 účinkujúcich v programe celého podujatia privezie všetky svoje rekvizity a tábory na osobných autách a prívesných vozíkoch.
V areáli konania akcie v Parku Antona Bernoláka zabezpečí Mesto Trnava ako organizátor zberné nádoby a jeden veľkokapacitný kontajner od piatka v ranných hodinách na základe dohody s organizátormi a zároveň ich pravidelné vyprázdňovanie. Ich umiestnenie sa zrealizuje po vzájomnej dohode s Agentúrou HECTOR.
Agentúra HECTOR bude vo vlastnej réžii v areáli Parku Antona Bernoláka zabezpečovať 10 ks toaliet pre verejnosť a 5 ks toaliet a 1 prenosnú sprchu pre účinkujúcich.
Všetci predajcovia, ktorí budú umiestnení v rámci akcie Stredovek pod hradbami sú povinní vybaviť si povolenie na predaj počas akcie a zároveň musia spĺňať podmienky ako ostatní účastníci akcie, ktoré sú schválené uznesením MZ vo Všeobecných zásadách.
[bookmark: _Hlk165548660]Uzavretie Parku Antona Bernoláka, vrátane cyklochodníka:
Z dôvodu prípravy, realizácie a demontáže celého podujatia, je potrebné uzatvorenie Parku Antona Bernoláka v nasledujúcich termínoch a časoch:
piatok od 08:00 h do soboty do 09:00 hodiny,
sobota od 21:00 h do nedele do 09:00 hodiny.
Uzatvorenie a stráženie priestoru si zabezpečí Agentúra HECTOR.
Projekt “Ľudová Veselica” – štrvtok, piatok, sobota, nedeľa 
Projekt bude organizačne zabezpečovať Mesto Trnava v spolupráci so Zaži v Trnave – mestské kultúrne stredisko. Projekt bude koncipovaný ako ľudový dvor s kultúrnym programom (cimbalové, ľudové hudby, folklórne súbory a folklórne spevácke skupiny).
Mesto Trnava zabezpečí výber kontextuálne vhodných predajcov, resp. ich stánkov, do prostredia ľudovej veselice. Ďalej zabezpečí toalety a smetné nádoby a ich pravidelné vyprázdňovanie. Mesto Trnava taktiež zabezpečí elektrickú prípojku a rozvody elektrickej energie a prípojku na vodu.
Všetci predajcovia, ktorí budú umiestnení v rámci akcie sú povinní vybaviť si povolenie na predaj počas akcie a zároveň musia spĺňať podmienky ako ostatní účastníci akcie, ktoré sú schválené uznesením MZ vo Všeobecných zásadách.
Zaži v Trnave zabezpečí technické zabezpečenie kultúrneho programu – pódium, prestrešenie, ozvučenie, osvetlenie, dekorácie, kultúrny program a propagáciu.
Projekt „Rozprávkový svet“ – sobota, nedeľa
Projekt bude organizačne zabezpečovať Zaži v Trnave – mestské kultúrne stredisko v spolupráci s dodávateľom LEStival o.z. Oba subjekty si všetky náležitosti spolupráce zadefinujú zmluvne.
Rozprávkový svet je projekt, ktorý reflektuje záujem verejnosti o ľudovú slovesnosť, autorskú tvorbu slovenských rozprávkarov s presahom do fantazijných svetov literatúry a kinematografie. Ambíciou projektu je pretaviť tieto témy do zážitkovej formy pre celé rodiny. LEStival o.z. zabezpečí rekvizity, inštalácie, personál, hercov, mobiliár a aktivity, tvorivé zákutia, workshopy, fotosteny etc. vo vlastnej réžii.
V areáli konania akcie v Ružovom parku zabezpečí Mesto Trnava ako organizátor smetné nádoby a zároveň ich pravidelné vyprázdňovanie. Ich umiestnenie sa realizuje po vzájomnej dohode s LEStival o.z.
Všetci predajcovia, ktorí budú umiestnení v rámci akcie Rozprávkový svet sú povinní vybaviť si povolenie na predaj počas akcie a zároveň musia spĺňať podmienky ako ostatní účastníci akcie, ktoré sú schválené uznesením MZ vo Všeobecných zásadách.
Uzavretie lokality konania podujatia pre Rozprávkový svet. Z dôvodu prípravy, realizácie a demontáže celého podujatia, je potrebné úplné uzatvorenie priestoru v nasledujúcich termínoch a časoch:
piatok od 08:00 h do soboty do 09:00 hodiny,
sobota od 19:00 h do nedele do 09:00 hodiny.
Počas jarmočného víkendu dostanú v rámci podujatia Rozprávkový svet priestor aj predajcovia s tovarom súvisiacim tematicky a zároveň s cieľovou skupinou detí a rodičov s deťmi (drevené, handmade hračky, didaktické pomôcky a hračky pre deti, detské handmade oblečenie, doplnky a pod.).
B. Všeobecné zásady na organizáciu akcie Trnavský jarmok 2026
1) Na zabezpečenie akcie Trnavský jarmok 2026 menuje riaditeľ akcie Organizačnú skupinu (ďalej v text len „OS“), ktorá je poverená zabezpečením organizácie a plynulého priebehu akcie.
2) Prijímanie žiadostí k účasti na akciu Trnavský jarmok je stanovené do 15.05.2026. Pre posúdenie zaradenia žiadosti do zoznamu uchádzačov k účasti na akcii Trnavský jarmok 2026 je rozhodujúci dátum prijatia žiadosti v podateľni Mestského úradu v Trnave.
3) Termín podávania prihlášok pre žiadateľov s kolotočmi je stanovený do 31.03.2026.
4) Žiadosti doručené po tomto termíne budú zaradené do zoznamu náhradníkov. V prípade uvoľnenia miesta budú organizátorom obratom kontaktovaní.
5) Pre predajcov sú určené miesta s rozmermi 3 x 3 metre, pričom 3m je čelná strana stánku.
6) Pre predajcov so sortimentom jadierka sú určené miesta s rozmermi 1 x 1 meter.
7) Stavba stánkov pre predajcov a dovoz predajných zariadení sa povoľuje od stredy od 12:00 h v týždni konania akcie.
8) Všetky predajné stánky a predajné zariadenia predajcov musia byť zdemontované a odvezené v nedeľu 13.09.2026 do 22:00 h,
9) Kolotoče sú povinné vyprázdniť predmet prenájmu do pondelka po skončení akcie do 12:00 h v zmysle uzatvorenej nájomnej zmluvy.
10) Organizátor Mesto Trnava zabezpečuje stavbu párty stanov, dovoz a rozmiestnenie lavíc a stolov v občerstvovacích centrách od utorka v týždni konania jarmoku od 9:00 h.
11) Na Hlavnej ulici pešej zóny je možné umiestňovať len remeselníkov s prihliadnutím na sortiment tak, aby nedošlo k poškodeniu povrchu pešej zóny – čisté remeslá a bez možnosti ukotvenia stánkov do povrchov komunikácie.
12) V prípade umiestnenia stánkov na kolieskach, resp. prívesov s ťažným zariadením v priestoroch konania akcie tieto stánky musia mať gumené kolieska.
13) Remeselníkov umiestňovať vo väčších rozostupoch od seba a tak, aby neboli umiestňovaní v blízkosti umeleckých diel a ostatných prvkov mobiliáru a zelene.
14) Je zakázané umiestňovať tovar či iné predajné zariadenia na prvky mobiliáru a do zelene.
15) Všetci predajcovia/účastníci sú spoplatnení podľa schválenej výšky úhrad za predajné miesto.
16) V prípade, že sortimentná skladba predaja je zložená z viacerých kategórií, platba bude určená podľa sortimentu zaradeného do najvyššej kategórie.
17) Záber/uzávierka verejného priestranstva pre kolotoče je obmedzený na dobu od utorka od 00:01 h do 12:00 h nasledujúceho dňa po skončení konania akcie (t.j. pondelok). Časové obdobie záberu verejného priestranstva z dôvodu montáže a demontáže atrakcií mimo toto stanovené obdobie bude riešené ako záber a užívanie verejného priestranstva a zvláštne užívanie miestnej komunikácie.
18) Riaditeľ akcie je oprávnený vyhlásiť výberové ponukové konanie na umiestnenie kolotočov na pozemkoch vo vlastníctve Mesta Trnava počas akcie, prípadne rozhodnúť o priamom zadaní bez výberového konania.
19) O konečnom výsledku na obsadenie lokalít s kolotočmi v prípade neúspešného výberového konania je oprávnený rozhodnúť riaditeľ akcie.
20) Riaditeľ akcie je oprávnený vyhlásiť výberové ponukové konanie na obsadenie miest v občerstvovacích centrách v prípade nadmerného počtu žiadostí žiadateľov.
21) O pridelení miesta náhradníkovi po vybranom účastníkovi, ktorý sa vzdal účasti, je oprávnený rozhodnúť riaditeľ akcie.
22) Organizátor akcie zabezpečuje vyberanie platieb pre účastníkov akcie v zmysle schváleného uznesenia MZ.
23) Umiestnenie osobného motorového vozidla s nosnosťou do 3,5 t a súčasne max. dĺžky max. 6 m alebo prípojného zariadenia za predajným stánkom, slúžiaceho ako príručný sklad a zázemie, je povolené len v opodstatnených prípadoch a len na určených miestach na Paulínskej ulici, a to len v prípadoch, ak sa jedná o parkovaciu plochu, alebo ak to umožňuje dostatočná šírka chodníka či komunikácie, resp. na organizátorom určených plochách pri občerstvovacích centrách.
24) Na umiestnenie motorového vozidla slúžiaceho ako sklad v lokalitách pre občerstvovacie centrá sú vyhradené konkrétne miesta.
25) O konečnom rozhodnutí na povolenie umiestniť motorové vozidlo alebo prívesný vozík za stánkom, slúžiace ako príručný sklad, je oprávnený rozhodnúť riaditeľ akcie.
26) Zakazuje sa v priestoroch jarmočniska umiestňovať akékoľvek prípojné vozidlá, resp. obytné prívesy.
27) Povolenia k predaju pre všetkých účastníkov (predajcov) sa vydávajú len na všetky dni konania akcie.
28) Platí zákaz používania a predvádzania živých zvierat na komerčné aktivity v celej lokalite jarmočniska.
29) Podmienky výberu účastníkov na pridelenie predajného miesta na akcii:
a) žiadateľ musí mať zaregistrovanú kompletnú žiadosť v podateľni Mestského úradu v Trnave do termínu 15.05.2026;
b) žiadateľ musí zaslať fotografie: vzhľadu stánku, predávaného sortimentu, ukážok z predvádzania remesla, resp. fotografiu vzhľadu oblečenia a obuvi predajcu;
c) počet predajných miest: prideľuje sa 1 predajné miesto o rozmeroch 3 x 3 metre;
d) v odôvodnených prípadoch, ak ide o špecifické ľudovoumelecké remeslo alebo jeho predvádzanie, rozhoduje o pridelení viac miest riaditeľ akcie;
e) v odôvodnených prípadoch, ak sa jedná o špecifické predajné zariadenie (napr. predajný príves, koliba, a pod.) pre gastro, rozhoduje o pridelení viac predajných miest riaditeľ akcie;
f) žiadateľ musí mať ku dňu uzávierky prihlášok vysporiadané záväzky voči Mestu Trnava;
g) k žiadosti musia byť priložené všetky potrebné prílohy, vrátane fotografií podľa písm. b);
h) žiadateľ je povinný k žiadosti predložiť Čestné vyhlásenie, že počas celej doby predaja na jarmoku bude používať platobný terminál alebo fotokópiu „Zmluvy“, ak už platobný terminál používa.
30) Podmienky výberu účastníkov – predajcov v Parku Antona Bernoláka, na Námestí SNP, Ružovom parku, prípadne na iných kultúrnych projektoch v rámci akcie:
a) žiadateľ musí mať zaregistrovanú kompletnú žiadosť v podateľni Mestského úradu v Trnave do termínu 30.05.2026;
b) žiadateľ musí mať vysporiadané záväzky voči Mestu Trnava;
c) k žiadosti musia byť priložené potrebné prílohy a súhlas organizátora projektu;
d) žiadateľ je povinný k žiadosti predložiť Čestné vyhlásenie, že počas jarmoku bude používať platobný terminál alebo fotokópiu „Zmluvy“, ak už platobný terminál používa.
31) Pri nesplnení podmienok podľa bodov 29) – 30) žiadosť nebude zaradená do zoznamu uchádzačov k účasti na akcii.
32) Každý ľudovoumelecký výrobca (remeselník), umiestnený na Hlavnej ulici a na Trojičnom námestí, je povinný predvádzať ukážky výroby ľudovoumeleckých výrobkov alebo predvádzanie remesla. V prípade zistenia len komerčného predaja, resp. prevahy komerčného predaja nad predvádzaním, budú voči previnilcovi vyvodené príslušné sankčné opatrenia, pričom tento predajca môže byť vylúčený z účasti na akciách organizovaných Mestom Trnava až na obdobie 5 rokov.
33) O konečnom pridelení miesta na akcii je oprávnený rozhodnúť riaditeľ akcie.
34) Oznámenia o výbere účastníkov k účasti na akcii sa zasielajú vybraným účastníkom poštou alebo emailom na adresu, ktorá je uvedená v žiadosti.
35) V prípade neprevzatia zásielky bude žiadateľ automaticky vyradený z účasti na akcii.
36) V prípade nezaplatenia platieb v stanovenom termíne do 31.07.2026 bude žiadateľ automaticky vyradený z účasti na akcii.
37) Svojvoľné premiestňovanie predajných stánkov, nepovolený záber priestranstva pre stánok nad rozmer určený v povolení, nepovolené parkovanie motorového vozidla za stánkom, predaj bez platného povolenia alebo zmena predajného miesta určeného v povolení Mesta Trnava k predaju, bude považované za závažné porušenie týchto zásad a bude sankcionované vylúčením z predaja, pričom tento predajca môže byť vylúčený z účasti na akciách organizovaných Mesto Trnava až na obdobie 5 rokov.
38) Do zoznamu uchádzačov o účasť na akcii nebudú zaradení žiadatelia:
a) u ktorých bolo v predchádzajúcom roku konania akcie zistené porušenie záväzných organizačných pokynov alebo ustanovení,
b) ktorí nemajú vysporiadané záväzky voči Mestu Trnava,
c) ktorí k termínu uzávierky žiadostí nemajú platné živnostenské oprávnenie,
d) ktorých žiadosť nebola podaná v stanovenom termíne do 15.05.2026,
e) ktorých žiadosť neobsahuje fotografie podľa bodu 29 písm. b) týchto zásad,
f) ktorí k žiadosti nepriložia doklady v zmysle § 3 ods. 4 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v termíne do 15.05.2026,
g) ktorí nedoložia súhlas organizátora pri účasti na projektoch v Parku A.Bernoláka, na Námestí SNP, Ružovom parku,
h) ktorí nedoložia Čestné vyhlásenie, že počas jarmoku budú používať platobný terminál alebo fotokópiu „Zmluvy“, ak už platobný terminál používajú.
39) Pri predajcoch občerstvenia, nápojov a predajcoch drobného občerstvenia spojenou s prípravou jedál je požadovaná aj peňažná záloha na čistotu v zmysle schváleného cenníka. Túto sumu Mesto Trnava vráti do 30 dní po skončení jarmoku platiteľovi v prípade zanechania čistoty. V prípade znečistenia alebo poškodenia verejného priestranstva, znečistenia alebo poškodenia dažďových vpustov alebo kanalizačných šácht alebo iných zistení v oblasti čistoty (na základe posúdenia a fotodokumentácie zodpovedných zamestnancov organizátora), alebo zanechania neporiadku (odpad, obaly, fľaše, kartony a pod.), Mesto Trnava dotknutému predajcovi ním uhradenú zálohu za čistotu nevráti, resp. bude krátiť percentuálnym podielom na základe fotodokumentácie podľa miery znečistenia, alebo použitím inštitútu kolektívnej viny v prípade nezistenia konkrétneho vinníka.
40) Pri predajcoch občerstvenia a predajcoch drobného občerstvenia je požadovaná aj peňažná záloha za používanie kompostovateľného riadu v zmysle schváleného cenníka. Túto sumu Mesto Trnava vráti do 30 dní po skončení jarmoku predajcovi v prípade, že nebudú zistené porušenia a nedostatky pri používaní kompostovateľného riadu.
41) Ak žiadateľ prejde zo živnosti na s.r.o., prejdú na jeho s.r.o. aj práva a povinnosti z toho vyplývajúce do doby zaplatenia platieb, je možné vykonať túto zmenu a vydať povolenie na nový podnikateľský subjekt. Uvedené platí, len ak dotyčný žiadateľ je jediným vlastníkom novovzniknutej s.r.o.. Pôvodná fyzická osoba oprávnená na podnikanie je povinná relevantným spôsobom preukázať (doklad, že pôvodná fyzická osoba oprávnená na podnikanie realizovala dobrovoľný nepeňažný či iný vklad do novozaloženej s.r.o.), že došlo k prechodu všetkých práv a povinností v zmysle § 477 Obchodného zákonníka na novú s.r.o. Aplikácia týchto ustanovení o prechode práv a povinností sa prejavuje tak, že na nový podnikateľský subjekt prechádzajú zo zákona aj všetky práva a povinnosti. V tomto prípade je možné uvažovať, že ide stále o tú istú osobu. Konečné rozhodnutie vo veci prináleží riaditeľovi akcie.
42) O vrátení zaplatených platieb za riadne pridelené miesto v prípade vzdania sa účastníka, z dôvodov na strane účastníka, na základe písomnej žiadosti žiadateľa rozhoduje riaditeľ akcie v lehote do 30 dní odo dňa podania žiadosti na vzdanie sa miesta a vrátenia príslušných platieb.
43) V prípade vzdania sa účasti na akcii na základe písomnej žiadosti žiadateľa o vzdaní sa účasti z dôvodov na strane účastníka v termíne: 31.08.2026 –13.09.2026, sa zaplatené platby nevracajú. Rozhodujúci je dátum doručenia žiadosti do podateľne Mestského úradu v Trnave.
44) V prípade vzdania sa účasti na akcii na základe písomnej žiadosti žiadateľa o vzdaní sa účasti z dôvodov na strane účastníka v termíne: 24.08.2026 – 30.08.2026, bude vrátenie zaplatenej platby krátené o 50%. Rozhodujúci je dátum doručenia žiadosti do podateľne Mestského úradu v Trnave.
45) V prípade vzdania sa účasti na akcii na základe písomnej žiadosti žiadateľa o vzdaní sa účasti z dôvodov na strane účastníka v termíne: 17.08.2026 – 23.08.2026, bude vrátenie zaplatenej platby krátené o 30%. Rozhodujúci je dátum doručenia žiadosti do podateľne Mestského úradu v Trnave.
46) Ostatné ustanovenia neupravené týmto OZ sa riadia príslušnými všeobecne záväznými nariadeniami mesta Trnava.
47) Spoplatnenie predajných miest je upravené sumou za jedno predajné miesto o rozmeroch 3 x 3 metre. Okrem stánkov so sortimentom jadierka. A na celé obdobie konania akcie v zmysle schváleného cenníka.
48) Všetci predajcovia jedál a drobného gastro jedál sú povinní pri predaji používať kompostovateľný riad, vrátane príborov, tácok a pod. Nie recyklovateľný. 
49) Pre počet predajných miest je určujúca čelná strana stánku. Pokiaľ stánok čelnou stranou presahuje určený rozmer 3 m, počíta sa ako zabratie ďalšej predajnej plochy - predajného miesta, okrem položky jadierka, kde rozmer miesta je určený na 1 x 1 meter.
50) Pri predajcoch s vlastnými špecifickými predajnými zariadeniami, technologicky upravenými na výrobu, prípravu a predaj jedál (prívesy a pod.) je rozhodujúce pre určenie počtu miest celková plocha, potrebná pre umiestnenie takéhoto zariadenia (teda aj vrátane oja, či prípadne potreby voľného miesta pre dvere a pod.).
51) Charitatívne organizácie, neziskové organizácie a občianske združenia, prezentujúce svoju činnosť alebo činnosť svojich klientov, majú miesto poskytnuté bezodplatne, v rámci priestorových možností mesta.
52) Povolený čas predaja:
10.09.2026 (štvrtok) - od 08:00 do 20:00 h;
11.09.2026 (piatok) - od 08:00 do 21:00 h;
12.09.2026 (sobota) - od 08:00 do 21:00 h;
13.09.2026 (nedeľa) - od 08:00 do 20:00 h.
53) Povolený čas predaja v stánkoch s občerstvením, predaj balónikov, cukrovej vaty, langošov, pukancov, tekvicových jadierok, maku, orechov, mletej papriky, ovocia, zeleniny, korenín, byliniek, cukroviniek, trdelníkov, zemiakových špirálikov, zemiakových placiek, hot-dog, varenej kukurice, mäsových výrobkov, údenín, syrov, syrových výrobkov, podplamenníkov, párancov, donutiek, šišiek a koláčov:
10.09.2026 (štvrtok) - od 08:00 do 22:00 h;
11.09.2026 (piatok) - od 08:00 do 23:00 h;
12.09.2026 (sobota) - od 08:00 do 23:00 h;
13.09.2026 (nedeľa) - od 08:00 do 20:00 h.
54) Povolený čas prevádzky kolotočov:
10.09.2026 (štvrtok) - od 08:00 do 22:00 h s používaním hudby;
11.09.2026 (piatok) - od 08:00 do 22:30 h s používaním hudby, následne do 23:30 h bez hudby;
12.09.2026 (sobota) - od 08:00 do 22:30 h s používaním hudby, následne do 23:30 bez hudby;
13.09.2026 (nedeľa) - od 08:00 do 20:00 h.
55) Minimálny povinný predajný čas pre všetkých účastníkov akcie je v čase od 09:00 h do 18:00 h.
56) Nedodržanie minimálneho času predaja bude posúdené ako porušenie organizačných zásad a zodpovedný predajca môže byť až na dobu 5 rokov vylúčený z účasti na akciách organizovaných Mestom Trnava.
57) Zásobovanie a dovoz tovaru na trhové miesto je možné len s povolením vydaným organizátorom pre akciu Trnavský jarmok, pričom každý účastník je povinný rešpektovať pokyny a nariadenia organizátora. Pri vjazde na trhové miesto motorovými vozidlami je nutné sa riadiť dopravným značením.
58) Vjazd motorovými vozidlami do lokality jarmočniska každý deň po skončení predaja je povolený po 20:00 h.
59) Porušenie alebo nedodržanie povinností ustanovených v tomto Organizačnom zabezpečení bude posúdené ako porušenie organizačných zásad a zodpovedný predajca môže byť až na dobu 5 rokov vylúčený z účasti na akciách organizovaných v meste Trnava.
60) O zmene schváleného prevádzkového času je oprávnený rozhodnúť riaditeľ akcie.
61) Ambulantný predaj na súkromných pozemkoch v lokalite konania akcie sa povoľuje len pri stálych kamenných prevádzkach reštauračného typu, ktoré majú potrebné zázemie. Na vykonávanie predaja je potrebné povolenie mesta v zmysle zákona o trhovom predaji.
62) Ambulantný predaj na súkromných pozemkoch na Trojičnom námestí pri Dome kultúry a pri COOP Jednota je možné zrealizovať po odsúhlasení rozmiestnenia stánkov Mestom Trnava.
63) Povolenie na predaj na akcii môže byť zrušené, ak užívateľ poruší povinnosti stanovené v príslušných zákonných ustanoveniach alebo v schválenom organizačnom zabezpečení a predajca bude vylúčený z predaja bez nároku na náhradu vrátenia platieb, pričom na obdobie ďalších 5 rokov predajca nemusí byť zaradený do zoznamu uchádzačov k účasti na akciách organizovaných Mestom Trnava.
64) Mesto Trnava ako organizátor akcie si vyhradzuje právo akciu zrušiť v prípade nepriaznivej poveternostnej situácie alebo v prípade zhoršenej bezpečnostnej či epidemiologickej situácie.
65) Prenájom mestských drevených stánkov si predajca/záujemca zabezpečuje individuálne so Správou majetku mesta Trnava.
66) Pripojenie mestských drevených stánkov na inžinierske siete si zabezpečuje predajca individuálne za poplatok s dodávateľom určeným organizátorom.
67) Organizátor zabezpečuje pripojenie predajcov a kultúrne podujatia na zdroje elektrickej energie nezávislé od iných odberateľov tak, aby priebeh akcie nebol narušený prerušením dodávky energie.
68) Pripojené budú výlučne elektrické zariadenia, ktoré budú mať platnú revíznu správu.
69) Každý predajca na akcii, je povinný umožniť rôzne spôsoby platby – hotovostné aj bezhotovostné platby. Z tohto dôvodu sú predajcovia povinní používať platobný terminál, ktorý podporuje bezhotovostné platby.
70) V prípade nedodržania podmienky umožnenie rôznych platobných metód bude predajca vylúčený z ďalšej možnej účasti na akciách Mesta Trnava na obdobie 5 rokov.
71) Špecifické podmienky pre predajcov občerstvenia – jedlá a nápoje, na priamu konzumáciu v gastro zónach (kategória v cenníku úhrad za účasť na akcii TJ 2026 I./1.), drobného gastra – mix v jednom stánku (kategória v cenníku úhrad za účasť na akcii TJ 2026 I./2.) a drobného gastra – jednotlivo jeden sortiment v jednom stánku (kategória v cenníku úhrad za účasť na akcii TJ 2026 I./3.) :
a) Fixná zložka platby za účasť predajcu v stánku 3 × 3 m je stanovená v cenníku úhrad v bode I./1 – I./3 za všetky štyri (4) dni konania akcie podľa predávaného sortimentu.
b) Obratová zložka platby: predajca uhradí mestu obratovú zložku vo výške 5% z časti obratu presahujúcej sumu uvedenú v cenníku úhrad v bode I./1 – I./3 podľa predávaného sortimentu počas trvania podujatia.
c) Dokladovanie obratu: predajca je povinný doručiť organizátorovi najneskôr do 5 dní po skončení podujatia písomný doklad o dosiahnutom obrate (denné uzávierky eKasa / uzávierky registračnej pokladnice alebo iný preukázateľný účtovný doklad).
d) Oznámenie o výške obratovej zložky platby a spôsobe jej úhrady. Organizátor na podklade dokladu o dosiahnutom obrate vydá predajcovi písomné Oznámenie o výške obratovej zložky platby a spôsobe jej úhrady. Organizátor vydá oznámenie podľa predchádzajúcej vety predajcovi výlučne v prípade, ak vznikne nárok na doúčtovanie obratovej zložky platby.
e) Zábezpeka: podmienkou účasti je zloženie zábezpeky vo výške, ktorá je stanovená v cenníku úhrad v bode V/6, splatnej spolu s fixnou zložkou platby. Zábezpeka sa vráti do 10 dní od doručenia dokladov podľa bodu 71) písm. c), alebo v prípade vzniku nároku na obratovú zložku platby na podklade vyúčtovania do 10 dní od pripísania úhrady obratovej zložky platby od predajcu v prospech organizátora.
f) Sankcia za nedokladovanie obratu. V prípade, ak si predajca nesplní povinnosť podľa bodu 71) písm. c) riadne a včas, zložená zábezpeka prepadá v prospech organizátora ako sankcia za nesplnenie povinnosti predajcu.
g) Za nedodržanie podmienok organizačného zabezpečenia určených organizátorom podľa bodu 71) písm. c) zo strany predajcu si organizátor vyhradzuje právo neprihliadať na žiadosť predajcu a takúto žiadosť nezaradiť do výberu predajcov na podujatia mesta, a to po dobu 18 mesiacov od skončenia podujatia, kedy k porušeniu zo strany predajcu prišlo.
C. Podmienky predaja počas konania akcie Trnavský jarmok 2026
1) Všetci predávajúci na akcii sú povinní dodržiavať hygienické a veterinárne predpisy, nariadenia v oblasti obchodu, cien, poplatkov a všetky ostatné súvisiace predpisy a tiež podriadiť sa kontrole oprávnenými osobami.
2) Podmienkou predaja je zaplatenie príslušných platieb v zmysle schváleného uznesenia MZ mesta Trnava a mať platné povolenie k predaju vydané Mestom Trnava.
3) Kontrolné orgány alebo orgány dozoru môžu obmedziť alebo zakázať predaj niektorých tovarov vzhľadom na podmienky predaja, akosť a nákazovú situáciu.
4) Počas neprítomnosti majiteľa stánku je potrebné určiť zodpovedného zástupcu.
5) Zásobovanie a dovoz tovaru je možné len s povolením vydaným organizátorom, pričom je každý účastník povinný rešpektovať pokyny a nariadenia organizátora. Pri vjazde na trhové miesto motorovými vozidlami je nutné sa riadiť dopravným značením.
6) Povolenie na predaj môže byť zrušené, ak užívateľ trhového miesta poruší povinnosti stanovené v príslušných zákonných ustanoveniach a v schválenom organizačnom zabezpečení.
7)  Povinnosti predávajúcich fyzických a právnických osôb:
a) dodržiavať podmienky predaja;
b)  predávať len na predajnom určenom mieste;
c) označiť predajné miesto podľa osobitných predpisov;
d)  udržiavať predajné miesto počas predaja a po jeho skončení v čistote a poriadku;
e)  umožniť kontrolným orgánom vykonanie kontroly dodržiavania podmienok predaja,
f) tovaru a podriadiť sa rozhodnutiu kontrolného orgánu;
g) na požiadanie kontrolného orgánu predložiť potrebné platné doklady (podľa charakteru predaja): doklad o oprávnení na podnikanie; povolenie na vykonávanie predaja.
8) Na príležitostnom trhu je zakázané:
a) po predajnom čase skladovať akékoľvek obaly (vrecia, prepravky, debny, koše, sudy);
b) parkovať motorové vozidlá, okrem vozidiel s platným osobitným povolením mesta v príslušnej lokalite;
c) jazdiť motorovými vozidlami a bicyklami, okrem zásobovania a technickej obsluhy v určenom čase.
9) Predajné miesto môže využívať len osoba, ktorej bolo vydané Povolenie na základe žiadosti.
10) Je zakázané svojvoľné premiestňovanie mimo organizátorom určené predajné miesto. Porušenie tejto povinnosti bude považované za závažné porušenie Organizačných pokynov schválených uznesením a príslušným VZN.
11) Rozmer 1 (jedného) miesta je stanovený 3 x 3 metre. Záber verejného priestranstva mimo túto plochu - umiestnenie stojanov, stolov, regálov, tovaru a pod. - je zakázaný a bude považovaný za porušenie podmienok k účasti a účastník bude okamžite vylúčený z účasti na akcii bez náhrady.
12) Na ostatné povinnosti a podmienky neupravené týmto organizačným zabezpečením sa primerane vzťahujú ustanovenia príslušných VZN a uznesení MZ.
13) Všetci predajcovia jedál na priamu konzumáciu sú povinní pri predaji jedál používať kompostovateľný riad (nie plastový či papierový) vrátane príborov, tácok.
14) Stavba predajných stánkov je povolená od stredy 09.09.2026 od 12:00 h.
15) Odvoz predajných stánkov a zariadení je predajca povinný uskutočniť v termíne v nedeľu 13.09.2026 do 22:00 h,
16) Všetci predajcovia sú povinní umožniť aj bezhotovostné platby.
17) Všetci predajcovia sú povinný dodržiavať podmienky predaja vydané príslušným orgánom dozoru pre akciu Trnavský jarmok.
D. Organizácia dopravy počas akcie Trnavský jarmok 2026
Povolenia pre vjazd, zastavenie a státie v zóne
Lokalita, kde sa podujatie realizuje bude označená príslušným dopravným značením ako pešia zóna (ďalej aj len “zóna”). V prípade tohto dopravného značenia platia pravidlá podľa § 59 zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov:
„(1) V obytnej zóne, pešej zóne a školskej zóne chodci smú používať cestu v celej jej šírke, pričom sa na nich nevzťahuje § 52. Hry detí na ceste sú dovolené len v obytnej zóne.
(2) Do pešej zóny je povolený vjazd len vozidlám, ktorým to umožňuje dopravná značka.
(3) V obytnej zóne, pešej zóne a školskej zóne vodič smie jazdiť rýchlosťou najviac 20 km/h. Pritom je povinný dbať na zvýšenú ohľaduplnosť voči chodcom, ktorých nesmie ohroziť. Ak je to nevyhnutné, vodič je povinný zastaviť vozidlo. V obytnej zóne a pešej zóne je státie motorových vozidiel zakázané, ak dopravnou značkou nie je určené inak. V školskej zóne možno stáť, ak tým nie je obmedzený pohyb chodcov.“
(4) V obytnej zóne, pešej zóne a školskej zóne chodci sú povinní umožniť vozidlám jazdu. To platí aj pre deti, ktoré sa hrajú v obytnej zóne.
(5) Ak v tejto hlave nie je ustanovené inak, platia pre premávku v obytnej zóne, pešej zóne a školskej zóne ostatné ustanovenia tohto zákona.
V zmysle uvedeného textu súčasťou dopravného značenia “pešia zóna” musí byť text, na základe ktorého je zrejmé, že vjazd a státie v zóne je povolený iba tým vozidlám, ktorým to Mesto Trnava umožní.
Príklad: Povolený vjazd a státie motorových vozidiel
· s povolením Mesta Trnava,
· rezidentov, ktorý môžu stáť na vyznačených parkovacích miestach.
Povolenie na vjazd a státie je následne realizované prostredníctvom kariet nasledovne:
a) Karta zelenej farby je povolenie pre vozidlá, ktorých vjazd do zóny je nevyhnutný počas celého dňa. Jedná sa najmä o vozidlá zásobujúce stále prevádzky v zóne a predajné miesta na akcii, kde zásobovanie najmä pre charakter tovaru (napr. potraviny, nápoje a pod.) je nevyhnutné počas celého dňa. Povolenie umožňuje v dňoch streda až nedeľa, počas celého dňa vjazd vozidla do zóny za účelom zásobovania a zastavenia v lokalite konania akcie na čas potrebný pre vystúpenie alebo nastúpenie osôb a vyloženie alebo naloženie nákladu. Státie v zmysle zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov (ďalej len „státie“) povolenie v zóne neumožňuje.
b) Karta červenej farby je povolenie pre vozidlá, ktorých vjazd do zóny je nevyhnutný počas času vyznačeného na karte. Jedná sa najmä o vozidlá zásobujúce stále prevádzky v zóne a predajné miesta na akcii, kde zásobovanie najmä pre charakter tovaru nie je nevyhnutné počas celého dňa. Povolenie umožňuje vjazd vozidla do zóny v určených časoch za účelom zásobovania a zastavenia v lokalite akcie na čas potrebný pre vystúpenie alebo nastúpenie osôb a vyloženie alebo naloženie nákladu. Státie v zóne povolenie neumožňuje. Určené časy pre vjazd a zastavenie v zóne sú pre tento druh povolenia streda až nedeľa od 20:00 h do 09:00 h. Vjazd do zóny a zotrvanie v zóne mimo túto dobu je vozidlu s predmetným povolením zakázaný.
c) Karta modrej farby je povolenie umožňujúce státie vozidla v zóne na mieste určenom organizačnou skupinou akcie. Povolenie je vydávané len predajcom na akcii, ktorí majú zaplatené v zmysle cenníka, a ktorí vozidlo do 3,5 t a zároveň max. 6 m dĺžky potrebujú použiť ako príručný sklad v zóne. Povolenie je vydávané aj poskytovateľom služieb spojených s prevádzkovaním kolotočov, ktorých státie vozidiel v zóne je nevyhnutné a to na miestach určených organizátorom. Vozidlá s týmto povolením smú v zóne stáť na organizátorom určených miestach, ktoré nie sú dopravným značením označené ako parkovisko.
d) Karta žltej farby je povolenie umožňujúce vjazd a státie vozidla v lokalite na nevyhnutne potrebný čas za účelom zabezpečovania služieb spojených s organizáciou akcie (elektrikári, vodári, odvoz odpadu, čistenie a pod.)
e) Karta bielej farby je povolenie umožňujúce vjazd a státie vozidla v lokalite akcie na nevyhnutne potrebný čas za účelom zabezpečovania služieb spojených s organizáciou kultúrneho programu počas konania akcie (účinkujúci v kultúrnom programe, zvukári a dodávatelia technického zabezpečenia kultúrneho programu a pod.)
Držiteľ je povinný povolenie umiestniť za predné sklo vozidla na viditeľnom mieste alebo na iné vhodné miesto tak, aby údaje na ňom boli čitateľné. Povolenie je neprenosné a platí iba pre vozidlo s EČV na ňom uvedeným. V prípade, ak EČV vozidla nie je v povolení uvedené, povolenie je neplatné. Karta neoprávňuje zastaviť alebo stáť tam, kde je to zákonom č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov zakázané. Sú to najmä chodníky, dopravné tiene, vyhradené parkovacie miesta, zásobovacie miesta, invalidné parkovacie miesta atď. Držiteľ povolenia je povinný rešpektovať pokyny príslušníkov MsP. V prípade, ak by jazda vozidla v zóne ohrozila pohyb chodcov v zóne, najmä v časoch, keď je zóna plná chodcov, môže príslušník MsP vjazd, resp. jazdu v zóne obmedziť alebo zakázať.
Povolenia pre vjazd, zastavenie a státie v zóne vydáva:
a) Členovia organizačnej skupiny pre vozidlá predajcov tovaru a poskytovateľov služieb na akcii, ktorých vjazd, zastavenie alebo státie v zóne je nevyhnutné z dôvodu zásobovania a obsluhy;
b) Členovia organizačnej skupiny pre vozidlá ktorých vjazd, zastavenie alebo státie v zóne je nevyhnutné z dôvodu zabezpečovania kultúrneho programu akcie,
c) Členovia organizačnej skupiny pre vozidlá ktorých vjazd, zastavenie alebo státie v zóne je nevyhnutné z dôvodu zabezpečovania technického zabezpečenia akcie,
d) náčelníkom MsP poverení príslušníci MsP pre vozidlá zásobujúce a obsluhujúce stále prevádzky v zóne a v odôvodnených prípadoch aj pre ďalšie vozidlá, ktorých vjazd, zastavenie alebo státie v zóne je nevyhnutné.
Vjazd, zastavenie a státie obyvateľov zóny
Obyvateľom zóny je vjazd do zóny povolený. Na výzvu príslušníka MsP je v takomto prípade vodič vozidla povinný relevantným spôsobom (napr. doklad totožnosti, list vlastníctva, nájomná zmluva a pod.) preukázať skutočnosť, že je obyvateľom zóny. V prípade, ak by jazda vozidla v zóne ohrozila pohyb chodcov v zóne, najmä v časoch keď je zóna plná chodcov, môže príslušník MsP vjazd, resp. jazdu v zóne obmedziť alebo zakázať. Vozidlá obyvateľov zóny smú v zóne stáť iba na miestach, ktoré sú dopr. značením označené ako parkovisko.
Vjazd, zastavenie a státie ďalších vozidiel v zóne
Zákaz vjazdu do zóny, zastavenie a státie v nej sa nevzťahuje na vozidlá Policajného zboru, Mestskej polície mesta Trnava, Hasičského záchranného zboru, rýchlej zdravotnej pomoci a ďalších vozidiel, ktorým bola povolená výnimka v zmysle príslušných právnych predpisov.
V mimoriadnych a odôvodnených prípadoch môže príslušník MsP akceptovať vjazd, zastavenie alebo státie vozidla bez príslušného povolenia, i keď sa nejedná o vozidlo obyvateľa zóny.
E. Cenník úhrad za účasť na akcii Trnavský jarmok 2026
I. Platby pre predajcov v stánku s rozmerom 3 x 3 metre za všetky štyri (4) dni konania akcie
1. Služby občerstvenia – jedlá a nápoje na priamu konzumáciu v gastro zónach 
Fixná zložka 									 1 500 eur
Obratová zložka 					5% z obratu nad 15 000 eur
2. Drobné gastro – mix v jednom stánku: langoše, gofry, trdelník, medovníky, pukance, donutky, zemiakové placky, špirálky, hot-dog, koláče, štrúdle, šporheltníky, podplamenníky, párance, vegetariánska a vegánska kuchyňa, zdravý food, alko a nealko nápoje na priamu konzumáciu – bez jedla
Fixná zložka 									750 eur
obratová zložka 						5% z obratu nad 7 500 eur
3. drobné gastro – jednodruhové - jeden sortiment v jednom stánku -, podplamenníky, párance, langoše, gofry, trdelník, donutky, zemiakové placky, špirálky, hot-dog, koláče, štrúdle, frgále, šporheltníky, varená kukurica
Fixná zložka 									350 eur
obratová zložka 						5% z obratu nad 3 500 eur
4. Domáce produkty z dvora: Mak, orechy, mletá paprika, tekvicové jadierka, ovocie, zelenina, koreniny, bylinky, kvety, rastliny; cukrárske a potravinárske výrobky, medovníky, pukance, cukrovinky, cukrová vata, mäsové výrobky, údeniny, syry, syrové výrobky; spracované ovocie a zelenina (džemy, sirupy, pasty, pestá, ovocné limonády, a pod.), med, výrobky z medu; sušené ovocie; káva, alkoholické nápoje v spotrebiteľskom balení (medovina, ovocné vína)
 										350 eur
5. Ostatný spotrebný hand made sortiment - drobné úžitkové, upomienkové a ozdobné výrobky, hračky a suveníry, hand made bytový textil a doplnky, dekorácie, detský textil, folklorne odevy, kožušiny, ktoré nie sú tradičným ľudovým remeslom, prírodná kozmetika, sviečky, aromaterapia, edukačné pomôcky 									300 eur
6. Remeselníci tradičných ľudových remesiel a výrobkov, ktoré predajca vyrába sám osobne - bez prezentácie						 250 eur
7. Remeselníci tradičných ľudových remesiel a výrobkov, ktoré predajca vyrába sám osobne a prezentáciou a predvádzaním remeselnej výroby spojenej s drobným predajom								100 eur
8. Balóny									300 eur 
9. Tekvicové jadierka – stolík - miesto s rozmermi 1 x 1 m 		200 eur
 II. Platby pre predajcov v stánku s rozmerom 3 x 3 metre za štyri (4) dni konania akcie v rámci kultúrneho programu – Ľudová veselica - Námestie SNP
občerstvenie, nápoje na priamu konzumáciu, káva, drobné gastro 		350 eur 
III. Platby pre predajcov v stánku s rozmerom 3 x 3 metre za dva (2) dni konania akcie v rámci kultúrneho programu – Stredovek pod hradbami a Rozprávkový svet 
1. občerstvenie a nápoje na priamu konzumáciu 				350 eur 
2. káva, drobné gastro, nápoje na priamu konzumáciu – bez jedla 	100 eur
3. Cukrová vata, pukance, varená kukurica, cukrovinky, drobné úžitkové a ozdobné výrobky, had made výrobky, suveníry, hračky 		10 eur
IV. Platby pre predajcov za miesto a deň
1. Maľovanie obrazov a bodypaiting a hena 		10 eur/1 miesto/deň
2. Zábavné atrakcie do 50 m2 (nie kolotoče) 				50 eur/deň
3. Zábavné atrakcie od 51 do 100 m2 (nie kolotoče) 			80 eur/deň
4. Zábavné atrakcie nad 101 m2 (nie kolotoče) 			100 eur/deň
5. Umiestnenie propagačného zariadenia pri zábere do 30 m2 - 20 eur/m2/deň
6. Umiestnenie propagačného zariadenia pri zábere 31-100 m2 - 18 eur/m2/deň
 V. Ostatné platby na celú dobu konania akcie
1. Zriadenie elektrickej prípojky pre stánky s občerstvením + drobné gastro s prípravou jedál za každé vydané povolenie 				100 eur
2. Zriadenie elektrickej prípojky pre ostatných predajcov – pre zariadenie za každé vydané povolenie 							50 eur
3. Záloha na zabezpečenie čistoty (platí pri predajcoch občerstvenia , drobné gastro, údeniny a mäsové výrobky, a podobných jedál) za každé jedno pridelené miesto 								200 eur
4. Za umiestnenie osobného motorového vozidla s nosnosťou do 3,5 t a súčasne max. dĺžky max 6 m alebo prípojného vozidla za stánkom za účelom zriadenia príručného skladu – len na Paulínskej ulici pred VUB a pred kinom - 200 eur
5. Záloha za používanie kompostovateľného riadu za každé vydané povolenie
200 eur 
6. Zábezpeka na dokladovanie obratovej zložky platby:
a) Pre kategóriu I./1 					2 000 eur
b) Pre kategóriu I./2 					1 000 eur
c) Pre kategóriu I./3					500 eur
Rozhodnutie o zaradení predajcov do jednotlivých kategórií prináleží organizátorovi akcie.
Platí na obdobie počas všetkých dní konania akcie Trnavský jarmok 2026, ak nie je uvedené inak.
[image: znak Mesta Trnavy]Mestské zastupiteľstvo mesta Trnava
20–10/1/2
[bookmark: _Hlk124779633]Ostatné zábery verejného priestranstva mimo lokality jarmočniska sú upravené vo VZN o miestnych daniach. 

F. Informácia k rozpočtu akcie Trnavský jarmok 2026
Príjmy : 	240 000 eur
Výdavky: 	284 990 eur
Predpokladané saldo: - 44 900 eur
Tabuľka uvádza položkové rozdelenie rozpočtu v porovnaní s predpokladanými výdavkami a skutočnými príjmami na akciu Trnavský jarmok 2026
	Príjmy
	Skutočnosť 2025
	Rozpočet 2026

	Úhrady za účasť na akcii Trnavský jarmok 2026
	197 090
	150 000

	Kolotoče – nájom (Dolnopotočná + Vajanského)
	60 000
	90 000

	Reklama, promo akcie, atrakcie okrem kolotočov
	0
	0

	Spolu príjmy:
	257 090
	240 000



	Výdavky 
	Skutočnosť 2025
	Rozpočet 2026

	Propagácia, inzercia, tlač, plagáty, prevádzkovanie rozhlasu – transfer Zaži
	4 385
	14 500

	Montáž elektrických rozvodov a obsluha podzemných rozvádzačov
	26 147
	30 000

	Elektrické rozvádzače
	0
	17 000

	Elektrická energia
	2 904
	4 000

	Ozvučenie a osvetlenie kultúrnych akcií na Trojičnom námestí – transfer Zaži
	9 500
	12 000

	Technické zabezpečenie, ozvučenie a osvetlenie podujatia Ľudová veselica – transfer Zaži 
	10 000
	10 000

	Mobiliár a dekorácie podujatia Ľudová veselia – transfer Zaži
	431
	500

	Ozvučenie jarmočniska a rozhlas
	4 116
	5 500

	Odvoz odpadu
	10 546
	13 000

	Čistenie jarmočniska
	16 304
	22 000

	Prenájom WC pre návštevníkov a predajcov 
	2 623
	2 800

	Materiálno - technické zabezpečenie akcie
	120
	300

	Príprava jarmočných miest/analýza výdavkov 
	1 200
	1 200

	Príprava lokality Strelecká pre predajcov – transfer Zaži
	0
	2 500

	Prenájom stánkov pre ĽR + set + stráženie
	4 000
	4 500

	Výpožička, dovoz, odvoz, montáž a demontáž drevených stánkov a súvisiaceho mobiliáru
	3 690
	3 800

	Prenájom, dovoz, odvoz, montáž a demontáž párty stanov
	3 690
	2 500

	Vodné a stočné
	393
	1 000

	Materiálové zabezpečenie mobilných rozvodov vody
	71
	100

	Stravné pre org.skupinu, informátorov a protipož.hliadku 
	500
	960

	Kultúrny program – materiálno-technické zabezpečenie – Trojičné námestie - transfer Zaži
	19 773
	18 500

	Montáž a demontáž dočasného dopravného značenia
	1 358
	3 000

	Upratovanie verejných WC na nádvorí radnice
	0
	500

	Roznos informačných letákov do domácností 
	100
	150

	Poplatky SOZA – transfer Zaži
	0
	700

	Kultúrny program – Trojičné námestie – transfer Zaži
	36 030
	39 000

	Kultúrny program – Stredovek pod hradbami – transfer Zaži
	26 000
	32 000

	Kultúrny program - Rozprávkový svet – transfer Zaži
	14 000
	17 500

	Kultúrny program - Ľudová veselica – transfer Zaži
	5 580
	7 000

	Slávnostné otvorenie akcie – transfer Zaži 
	381
	500

	Bezpečnostný plán akcie – dokument – transfer Zaži
	0
	0

	Celková cena práce informátorov MsÚ (odmena v hrubom + odvody)
	252
	260

	Celková cena práce organizátor MsÚ (odmena v hrubom + odvody)
	8 310
	8 400

	Celková cena práce organizátor MsP (odmena v hrubom + odvody)
	3 877
	3 920

	Celková cena práce organizátor Zaži (odmena v hrubom + odvody) – transfer Zaži
	3 880
	0

	Celková cena práce pre službu vodoinštalatéra (odmena v hrubom + odvody)
	1 151
	1 400

	Protipožiarna asistenčná hliadka – dobrovoľnícka činnosť 
	0
	0

	Bezpečnostné opatrenia akcie Zaži – transfer Zaži
	0
	0

	Bezpečnostné opatrenia akcie - MsÚ
	3 040
	4 000

	Nový komunikačný vizuál značky akcie – transfer Zaži 
	8 000
	0

	V členení: MsÚ / ZAŽI
	94 390 / 
137 960
	130 290 / 
154 700

	Spolu výdavky:
	232 350
	284 990




Rozpis položiek výdavkovej časti rozpočtu 
Položky rozpočtu vychádzajú zo skutočných výdavkov v roku 2025 a zároveň zohľadňujú nevyhnutne potrebné náklady v nadväznosti na schválené lokality jarmočniska. 
Marketing – Tvorba kompletnej vizuálnej identity a značky Trnavského jarmoku
Potreba jasnej a jednoznačne odlíšiteľnej formy komunikácie a identifikácie podujatia. Zahŕňa súťaž administrovanú grafickým štúdiom pre výber autora a návrhu loga, farieb, nosných motívov a celkové ideové ukotvenie podujatia pre nadchádzajúce roky. Súčasťou balíku je aj aplikačná forma novej vizáže pre jarmočný merch, dekorácie v uliciach a predmety umiestňované v priestore konania podujatia, fyzické interaktívne inštalácie a pod. Taktiež web a kompletné podklady pre online komunikáciu. Zároveň, na základe vízie smerovania podujatia a marketingovej praxe pracujeme s názvom Trnavský jarmok.
Marketing - Propagácia, inzercia, tlač, plagáty, prevádzkovanie rozhlasu – transfer
 položka zahŕňa vizuálnu identitu a grafiku podujatia, spracovanie propagačných materiálov, webovej grafiky a motion grafiky na veľkoplošnú obrazovku, tlač plagátov, bulletinov, billboardov, city light, výlep plagátov v mestách (rádius 50-60 km), inzercia v regionálnych a celoslovenských periodikách. Propagácia obsahuje aj niekoľko živých vstupov do rádií a regionálnych TV. Nosnou časťou propagácie je platená targetovaná reklama na sociálnych sieťach (facebook Mesta Trnava, Zaži v Trnave a ich instagram), naplnenie a spravovanie web stránky jarmoku (jarmok.trnava.sk). Súčasťou sú aj tlačové správy linkujúce na web a facebook event umiestnené na zážitkových webových stránkach. Facebooková udalosť akcie je pred, počas a po udalosti neustále adminovaná a návštevníkom slúži ako hlavný komunikačný kanál. Položka ďalej zahŕňa spracovanie fotodokumentácie z vybraných častí jarmoku a ich následné umiestnenie na sociálnych sieťach. Na propagácií aktívne spolupracujeme s Region Trnava, ktorá propaguje akciu v rámci svojich aktivít destinačného marketingu regiónu Trnava.
Akcia Trnavský jarmok svojou návštevnosťou a popularitou otvára možnosť nadviazania spolupráce so subjektami tretích strán, formou brandovania konkrétneho bodu záujmu v rámci jarmočiska (stage, lokalita, inštalácia, a pod.). Podmienky medzi organizáciami Mesto Trnava, Zaži v Trnave – Msks a potenciálnym spolupracujúcim subjektom, budú formulované zmluvne na základe vzájomnej dohody.
Montáž elektrických rozvodov a obsluha podzemných rozvádzačov na Hlavnej ulici 
zahŕňa montáž a demontáž elektrických prípojok pre potreby predajcov v lokalite jarmočniska, dovoz, odvoz, montáž, demontáž oceľoplechových elektrických rozvodníc a zásuvkových skríň, vrátane dodávky spotrebného elektromontážneho materiálu, revízia zariadení, revízne správy, obsluhu podzemných rozvádzačov na Hlavnej ulici, pohotovostnú službu a technický dozor počas konania akcie. Navýšenie rozpočtu v porovnaní s rokom 2025 navrhujeme z dôvodu potreby obmeny zastaralých oceľoplechových elektrických rozvodníc a zásuvkových skríň, ktorých stav je pre plynulý chod akcie nevyhovujúci a tiež z dôvodu plánovaného rozšírenia lokality konania akcie a s tým spojenej potreby doplnenia materiálu.
Elektrická energia
poplatky za krátkodobé pripojenie dočasných odberných miest a spotrebu elektrickej energie počas konania akcie. Navýšenie rozpočtu v porovnaní s rokom 2025 navrhujeme z dôvodu plánovanej zmeny lokality konania akcie.
Ozvučenie a osvetlenie kultúrnych akcií na Trojičnom námestí – transfer
profesionálne technické zabezpečenie na základe požiadaviek účinkujúcich.
Technické zabezpečenie, ozvučenie a osvetlenie podujatia Ľudová veselica – transfer
 profesionálne technické zabezpečenie na základe požiadaviek účinkujúcich.
Mobiliár a dekorácie podujatia Ľudová veselica – transfer
Inventár, rekvizity, ktoré slúžia na dotvorenie atmosféry podujatia a vizuálne priestor definujú v duchu folklóru.
Ozvučenie jarmočniska a rozhlas
náklady na montáž a demontáž konzol, reproduktorov, vedenia nízkeho napätia po celej lokalite jarmočniska, inštaláciu a prevádzku rozhlasu a zriadenie vysielacieho štúdia v budove Mestského úradu v Trnave.
Odvoz odpadu
zber a likvidáciu odpadu, čistenie jarmočniska. Zber komunálneho odpadu bude zabezpečovaný prostredníctvom veľkokapacitných kontajnerov, 1 100 l, 240 a 120 l zberných nádob. Ich počet a rozmiestnenie bude stanovené na základe počtu stánkov v lokalite konania akcie a v Parku A. Bernoláka. Pri občerstvovacích centrách bude zabezpečený aj triedený zber odpadu prostredníctvom nádob na papier, plast, sklo a kuchynský odpad.
Čistenie jarmočniska
bude zabezpečované najmä v nočných hodinách, v prípade potreby budú v priebehu dňa operatívne k dispozícii aj pracovníci na ručné čistenie. Na čistenie budú použité strojné mechanizmy (hlavne v nočných hodinách a po ukončení akcie) a pracovníci na ručné dočisťovanie, zber nečistôt a odpadkov v občerstvovacích centrách. Navýšenie rozpočtu v porovnaní s rokom 2025 navrhujeme z dôvodu plánovanej zmeny lokality konania akcie.
Prenájom WC pre návštevníkov a pre potravinárskych pracovníkov
prenájom mobilných chemických WC s denným čistením: 
· Trojičné námestie k backstagu vyhradené WC pre umelcov a technikov na pódiu,
· Ulica Radlinského vyhradené WC pre potravinárskych pracovníkov a návštevníkov,
· Trhová ulica vyhradené WC pre potravinárskych pracovníkov a návštevníkov,
· Rázusova ulica k backstagu vyhradené WC pre umelcov a technikov na pódiu,
· Dolné bašty vyhradené WC pre potravinárskych pracovníkov a návštevníkov,
Okrem mobilných WC budú k dispozícii aj verejné WC vo vlastníctve mesta, ktorých prevádzka bude prispôsobená povolenej dobe predaja.
Materiálno-technické zabezpečenie
materiál - farebný papier na karty pre vjazd do lokality jarmočniska; vytyčovacia žlto-čierna páska a farba na vyznačovanie predajných miest; spreje na vyznačovanie. 
Príprava jarmočných miest
vymeranie a zakreslenie a vyznačenie jarmočných miest v lokalite jarmočniska, vrátane odstránenia pôvodných a už neplatných značení.
Príprava lokality Strelecká pre predajcov – transfer Zaži
výdavky súvisiace s plánovaným umiestnením predajných stánkov paralelne s ulicou Strelecká. Z dôvodu čo najmenšieho dopadu podujatia na prostredie a stav zelene - trávnika, je nutné predajnú plochu pre stánky prekryť systémom nivtec, prípadne alternatívou.
Prenájom dobových stánkov pre remeselníkov
prenájom špecifických remeselných dobových stánkov, ktoré sú umiestňované na Hlavnej pred budovou Radnice pre ľudovoumeleckých remeselníkov s ukážkami predvádzania remesla. Súčasťou dodávky špecifických remeselných stánkov bude aj dodávka setov (lavica + stôl) a stráženie mimo času predaja. Položka je navýšená z dôvodu Navýšenia povinných odvodov.
Mobiliár
Výpožička, dovoz, odvoz, montáž a demontáž drevených stánkov a súvisiaceho mobiliáru - dovoz, odvoz, montáž a demontáž pivných setov (16 ks), bufetových stolov (30 ks) v občerstvovacích centrách, 2 ks otvorených stánkov pre účely charitatívnych organizácií, na Trojičné námestie k pódiu 6 ks lavíc, 2 ks stolov, 1 prenosná toaleta. Mobiliár použitý pri organizovaní akcie bude zabezpečený v zmysle uznesenia MR č. 350 formou výpožičky od Správy majetku mesta Trnava.
Prenájom, dovoz, odvoz, montáž a demontáž párty stanov – prenájom certifikovaných párty stanov s odbornou montážou, ktoré budú spĺňať bezpečnostné parametre pre použitie na hromadnom podujatí.
Vodné a stočné
spotreba vody počas konania akcie. Navýšenie rozpočtu v porovnaní s rokom 2025 navrhujeme z dôvodu plánovanej zmeny lokality konania akcie a avizovaného zvýšenia cien vodného a stočného.
Materiálové zabezpečenie
mobilných rozvodov vody - materiál - výmena opotrebovaných ventilov.
Stravné
pre organizačnú skupinu a informátorov a členov protipožiarnej asistenčnej hliadky - stravné lístky pre členov organizačnej skupiny a členov protipožiarnej asistenčnej hliadky (štvrtok, piatok, sobota, nedeľa) a informátorov na MsÚ (sobota, nedeľa). Položka zahŕňa stravné vo výške 15 eur pre osobu a deň.
Kultúrny program - materiálno-technické zabezpečenie – Trojičné námestie – transfer
montáž, demontáž, dopravu a zastrešenie profesionálneho pódia s rozmermi 12x10 m s výškou 7 m na Trojičnom námestí, montáž backstage stánku o rozmere 6x3 m s bočnými plachtami vrátane vnútorného osvetlenia umiestnené za tribúnou na Trojičnom námestí ako zázemie pre účinkujúcich. Montáž , demontáž, doprava nášľapných zábran pred pódium a zábran okolo pódia.
Montáž a demontáž dočasného dopravného značenia
náklady spojené s dovozom, rozmiestením a odvozom dočasného dopravného značenia v lokalite jarmočniska.
Upratovanie verejných WC na nádvorí radnice
zabezpečenie upratovania verejného WC na radnici počas konania akcie.
Roznos informačných letákov do domácností
vzhľadom k rozsiahlym zmenám v organizácii dopravy počas konania akcie je potrebné pristúpiť k samostatnému informovaniu domácností v lokalite jarmočniska, a to informačnými letákmi, ktoré sú roznášané do schránok a domov.


Poplatky SOZA – transfer
za verejné použitie hudobných diel a bankové poplatky. Poplatky SOZA nie je možné jednoznačne dopredu naplánovať, nakoľko SOZA mestu pošle vyúčtovanie po skončení jarmoku.
Kultúrny program – transfer
kultúrny program na Trojičnom námestí (pódium), v Parku Antona Bernoláka – Stredovek pod hradbami, v Ružovom parku – Rozprávkový svet, na Námestí SNP – Ľudová veselica.
Otvorenie akcie Trnavský jarmok – transfer
Súčasťou slávnostného otvorenia je historický sprievod z Parku Antona Bernoláka spojený s oficiálnym zahájením jarmoku za účasti štatutárov, slávnostný výstrel z trebuchetu na ulici Hlboká.
Mzdové výdavky - celková cena práce organizačným pracovníkom MsÚ (odmena v hrubom + odvody)
finančné ohodnotenie členov organizačnej skupiny (MSÚ), ktorí zabezpečujú organizovanie, priebeh a konanie akcie. Skutočne odpracované nadčasy budú členom organizačnej skupiny preplatené (zmena výšky minimálnej mzdy a súvisiace povinné príplatky). Položka je navýšená z dôvodu zvýšenia povinných odvodov.
Mzdové výdavky - celková cena práce organizačným pracovníkom MsP (odmena v hrubom + odvody)
finančné ohodnotenie členov organizačnej skupiny (MsP), ktorí zabezpečujú organizovanie, priebeh a konanie akcie. Skutočne odpracované nadčasy budú členom organizačnej skupiny preplatené (zmena výšky minimálnej mzdy a súvisiace povinné príplatky). Položka je navýšená z dôvodu zvýšenia povinných odvodov.


Mzdové výdavky – celková cena práce pre informátorov MsÚ (odmena v hrubom + odvody)
finančné ohodnotenie informátorov. (zmena výšky minimálnej mzdy a súvisiace povinné príplatky). Položka je navýšená z dôvodu zvýšenia povinných odvodov.
Mzdové výdavky – celková cena práce pre službu vodoinštalatérov (odmena v hrubom + odvody)
na základe dohody o vykonaní práce za službu, montáž a demontáž mobilných rozvodov vody pre potreby predajcov v občerstvovacích centrách a pohotovostná služba počas konania akcie.
Protipožiarna asistenčná hliadka
v zmysle zákona č. 314/2001 Z. z. o ochrane pred požiarmi a v zmysle vyhlášky MV SR č. 121/2002 Z. z. o požiarnej prevencii je povinný usporiadateľ zabezpečovať na podujatiach, na ktorých sa zúčastňuje väčší počet osôb. Protipožiarna asistenčná hliadka sa zriaďuje z osôb, ktoré majú odbornú spôsobilosť v oblasti ochrany pred požiarmi. Členmi protipožiarnej asistenčnej hliadky sú členovia dobrovoľnej požiarnej ochrany v Trnave. Členovia hliadky sa nepoverujú inými úlohami, ani výkonom činností, ktoré nesúvisia s plnením ich úloh. Podľa zákona musí byť hliadka min. 2-členná a počas celého konania akcie. Úlohou protipožiarnej asistenčnej hliadky je vykonávať náhodné kontroly za účelom zisťovania a operatívneho odstraňovania prípadných nedostatkov na úseku ochrany pred požiarmi. Položka zahŕňa stravné vo výške 15 eur na osobu a deň.
Bezpečnostné opatrenia akcie – transfer
zabezpečenie informatívnych tabúľ na vstupných bodoch pre prichádzajúcich návštevníkov.
Bezpečnostné opatrenia akcie
zabezpečenie pristavenia 2 ks RZP (sanitka s 2 záchranármi), SMS brány na hromadné zaslanie bezpečnostných informácií a informácií o aktuálnom vývoji počasia zo SHMÚ.

